ג'ורג' הנרי הול

ג'ורג' הנרי הול (באנגלית:George Henry Hall; 1825 – 1913) היה אמן טבע דומם ונוף אמריקאי. הוא למד אמנות בדיסלדורף ובפריז והוא עבד וחי בעיר ניו יורק ובאירופה. עבודותיו נמצאות באוספי מוזיאונים בארצות הברית ובאירופה. במהלך הקריירה שלו הוא מכר 1,659 ציורים.

== ביוגרפיה ==
ג'ורג' הנרי הול נולד ב-21 בספטמבר 1825 בבוסטון, מסצ'וסטס וגדל במנצ'סטר, ניו המפשייר. אביו היה סוחר עצים מצליח ואבותיו הגיעו לארצות הברית בתחילת המאה ה-18 מאירלנד.

הול למד בבתי ספר ציבוריים ולמד אמנות מגיל 16.<ref>George Henry Hall obituary. American Art News. Vol. 11, No. 20, February 22, 1913.</ref> הוא הצטרף לאגודת האמנות של בוסטון, ונפגש עם חבריה כדי לחלוק ביקורת ולקבל עידוד. הוא גם שלח כמה מיצירותיו לאיגוד האמנות של ניו יורק, שם הן נמכרו. הול נסע לאירופה עם איסטמן ג'ונסון כדי ללמוד ב-1849, במימון מכירת תמונות ז'אנר ודיוקנאות. הם למדו באקדמיה של דיסלדורף, שזכתה למוניטין טוב של ציירי הז'אנר שייצרה. הם למדו ציור, פרופורציה ואנטומיה. הול היה שם יותר משנה אחת. לאחר מכן נסע לצרפת ולמד בפריז במשך שנה, ביקר בשווייץ והיה שנה באיטליה, שם היה לו סטודיו ברומא.

במהלך חייו, הול התבסס במדינת ניו יורק, אך יצא לטיולים בינלאומיים כמו לספרד וארץ ישראל ומצרים ב 1870. להול היו חברים רבים מאסכולת הדסון.<ref>Arthur G. Adams, The Catskills: An Illustrated Historical Guide with Gazetteer.New York: Fordham University Press, 1990. p. 193.</ref>

== קריירה ==
הול פתח סטודיו בניו יורק בשנת 1852. ציוריו הושפעו מהתנועה הפרה-רפאליטית הבריטית. הן תיארו לעיתים קרובות טבע דומם, סצנות מארצות הים התיכון או חיי היומיום. מוזיאון הסמיתסוניאן מחשיב אותו כ"אחד מציירי הטבע הדומם המוערכים ביותר באמריקה", שעבודתו הייתה פופולרית לאורך כל חייו. באמצע המאה ה-19 ציורי טבע דומם הפכו פופולריים, וכמה אמנים יצרו "סידורים בוטניים עשירים שבהם היופי והעסיסיות של כל פרח או פרי החליפו את הדגש המוקדם יותר על מבנה הקומפוזיציה".<ref>Matthew Baigell, A Concise History of American Painting and Sculpture Revised edition. Boulder, CO: Icon Editions, 1996. p. 110.</ref>

עבודתו הוצגה באקדמיה הלאומית לאמנות לראשונה בשנת 1853. עבודותיו של הול הוצגו בתערוכת יחיד בניו יורק בשנת 1856. באותה תקופה נדיר היה שאמן ערך תערוכת יחיד.<ref>Malcolm Goldstein, Landscape with Figures: A History of Art Dealing in the United States. Oxford: Oxford University Press, 2000. p. 37.</ref> הול - יחד עם פרדריק אדווין צ'רץ', ג'רוויס מקנטי, איסטמן ג'ונסון וסנפורד רובינסון גיפורד - היו חברים באגודת המאה בניו יורק. הם קיוו שאמנים מיומנים יוערכו באותה מידה כמו אנשי עסקים מצליחים.

עד 1874 היה לו סטודיו בניו יורק בבניין הסטודיו של הרחוב העשירי, ועבד מאותו סטודיו במשך שנים רבות. הרי קטסקיל בניו יורק היו מקום מועדף לחיות ולעבוד עבור אמנים רבים מהמאה ה-19, במיוחד אמני נוף. בהרים הול בנה בית וסטודיו ליד מפלי לה בל עד שנת 1893.

היה לו סטודיו לאמנות ברומא במהלך חורפים רבים. שם פגש הול את האמנית ג'ני אוגוסטה בראונסקום. הם הפכו לבני לוויה והוא היה המנטור שלה. בין 1885 ל-1896 הם בילו את החורפים ברומא איטליה. בקיץ הם חלקו סטודיו בפאלנוויל בהרי קטסקיל בניו יורק משנת 1908 בערך עד שהול מת ב-1913.

הול מת ב-1913 בניו יורק. הוא השאיר את ביתו ואת רכושו בקטסקיל לבראונסקום,<ref>Brooklyn Museum. The Brooklyn Museum Quarterly. The Museum; 1922. p. 159.</ref>

הוא מכר יותר מ-1,569 מציוריו במהלך הקריירה שלו.

== גלריה ==
<gallery mode="packed" heights="180">
File:Sir Toby Belch (Hall, 1854).jpg

File:Malvolio confronting the revelers (Hall, 1855).jpg

File:George Henry Hall - Miranda - 1856 - Smithsonian American Art Museum.jpg

File:George Henry Hall - Peaches, Grapes and Cherries - Brooklyn Museum of Art.jpg

File:Boys Pilfering Molasses by George Henry Hall.jpg

File:Raspberries in a Gauntlet, by George Henry Hall, 1868, oil on canvas - Currier Museum of Art - Manchester, NH - DSC07419.jpg

File:George Henry Hall - A Dead Rabbit - 1858.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים אמריקאים
קטגוריה:אמנים אמריקאים
קטגוריה:אמריקאים שנולדו ב-1825
קטגוריה:אמריקאים שנפטרו ב-1913